APSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)* A. Abu-Junese

(datums skatāms laika zīmogā)



**Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” (turpmāk – pasākums) projektu iesniegumu ceturtās atlases kārtas nolikums (turpmāk – nolikums)**

|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2025. gada 18. februāra noteikumi Nr. [107](https://likumi.lv/ta/id/358754-eiropas-savienibas-kohezijas-politikas-programmas-2021-2027-gadam-2-2-3-specifiska-atbalsta-merka-uzlabot-dabas-aizsardzibu) “Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” projektu iesniegumu trešās un ceturtās atlases kārtas īstenošanas noteikumi” (turpmāk – SAMP MK noteikumi) | |
| Finanšu nosacījumi | Pasākuma ceturtās atlases kārtas īstenošanai pieejamais finansējums ir 8 561 765 *euro*, tai skaitā Eiropas Reģionālās attīstības fonda (turpmāk – ERAF) finansējums – 7 277 500 *euro* un nacionālais līdzfinansējums, ko veido pašvaldības budžeta un privātais līdzfinansējums, – vismaz 1 284 265 *euro*, kā arī valsts budžeta līdzfinansējums, ja projekta īstenošanā kā sadarbības partneris tiek piesaistīta valsts kapitālsabiedrība saskaņā ar SAMP MK noteikumu 21.2.2. apakšpunktu, paredzot, ka valsts budžeta līdzfinansējums nepārsniedz 15 % no projekta attiecināmajām izmaksām, kas saistošas attiecīgajam sadarbības partnerim, bet pašvaldību budžeta vai privātais līdzfinansējums ir vismaz 15 % no projekta kopējām attiecināmām izmaksām.  Viena projekta īstenošanai maksimālais pieejamais ERAF finansējums ir 1 455 500 *euro*.  Vienam projekta iesniegumam nav noteikts minimālais attiecināmo izmaksu apmērs.  Maksimālais ERAF finansējums nepārsniedz 85 % no kopējām attiecināmajām izmaksām, vienlaikus ievērojot SAMP MK noteikumu 52. punkta[[1]](#footnote-2) nosacījumus.  Izmaksas ir attiecināmas, ja tās ir radušās sākot ar 2024. gada 1. janvāri[[2]](#footnote-3). Projekta darbības nevar būt pabeigtas pirms projekta iesnieguma iesniegšanas Centrālajā finanšu un līgumu aģentūrā (turpmāk – sadarbības iestāde). | |
| Komercdarbības atbalsta veidi | Komercdarbības atbalstu sadarbības partnerim SAMP MK noteikumu ietvaros piešķir saskaņā ar Eiropas Komisijas 2014. gada 17. jūnija Regulas (ES) [651/2014](https://eur-lex.europa.eu/legal-content/LV/TXT/?uri=CELEX:02014R0651-20230701), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/2014), 45. panta 2. punkta “c” apakšpunktu, ja ievēroti SAMP MK noteikumu 49. punkta nosacījumi. | |
| Projektu iesniegumu atlases īstenošanas veids | Atklāta projektu iesniegumu atlase | |
| Projekta iesnieguma iesniegšanas termiņš | No 2025. gada  1. aprīļa | līdz 2025. gada  19. augustam |

1. Prasības projekta iesniedzējam un sadarbības partnerim
2. Projekta iesniedzējs atbilstoši SAMP MK noteikumu 20.2. apakšpunktam ir pašvaldība vai tās iestāde, kuras teritorijā atrodas *Natura 2000* teritorija vai tai pieguloša teritorija.
3. Atbilstoši SAMP MK noteikumu 21. punktam projekta iesniedzējs, slēdzot rakstisku sadarbības līgumu par pušu pienākumiem, tiesībām un atbildību projekta mērķa un rādītāju sasniegšanā SAMP MK noteikumu 46. punktā minēto prasību nodrošināšanā, ievērojot normatīvos aktus par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, var piesaistīt šādus sadarbības partnerus:
   1. cita pašvaldība vai tās iestāde, kuras īpašumā, turējumā vai valdījumā atrodas nekustamais īpašums *Natura 2000* teritorijā vai tai piegulošā teritorijā, un kuras uzdevumos ietilpst *Natura 2000* teritoriju apsaimniekošana, pārvaldība vai aizsardzība;
   2. valsts vai pašvaldības kapitālsabiedrība, kuras īpašumā vai valdījumā ir nekustamais īpašums, kas atrodas *Natura 2000* teritorijā vai tai piegulošā teritorijā, ja kapitālsabiedrībai deleģētajos pārvaldes uzdevumos ietilpst šo īpašumu apsaimniekošana, pārvaldība vai aizsardzība;
   3. fiziska vai juridiska personu, kuras īpašumā, turējumā vai valdījumā ir nekustamais īpašums, kas atrodas *Natura 2000* teritorijā vai tai piegulošā teritorijā.
4. Atbalstāmās darbības un izmaksas
5. Pasākuma ceturtās atlases kārtas projektu īsteno *Natura 2000* teritoriju tīklā iekļautajās īpaši aizsargājamās dabas teritorijās Latvijā, kurām ir spēkā esošs dabas aizsardzības plāns un kurās var veikt Eiropas Savienības nozīmes sugu un biotopu aizsardzības darbības atbilstoši spēkā esošam sugu vai biotopu aizsardzības plānam, un tām piegulošas teritorijas. Projektu īstenošanas laikā nepiemēro šajā punktā minētās prasības par spēkā esošiem dabas aizsardzības plāniem šādos gadījumos:
   1. ja projekta iesnieguma apstiprināšanas laikā *Natura 2000* teritorijai nav spēkā esoša dabas aizsardzības plāna, bet ir uzsākta jauna dabas aizsardzības plāna izstrāde, projektā var veikt darbības tikai biotopu un sugu dzīvotņu atjaunošanai un labvēlīga aizsardzības stāvokļa nodrošināšanai, neietverot būvniecības darbības, izņemot SAMP MK noteikumu 4.2. punktā un 33.6. un 33.7. apakšpunktos minētās darbības;
   2. ja projekta iesnieguma apstiprināšanas laikā *Natura 2000* teritorijai nav spēkā esoša dabas aizsardzības plāna, bet ir uzsākta jauna dabas aizsardzības plāna izstrāde, projektā var veikt darbības biotopu un sugu dzīvotņu atjaunošanai un labvēlīga aizsardzības stāvokļa nodrošināšanai saskaņā ar būvprojektiem, kuri apstiprināti, pirms iepriekšējais dabas aizsardzības plāns zaudējis spēku un būvprojekti darbību īstenošanas brīdī ir spēkā esoši.
6. Pasākuma ceturtās atlases kārtas ietvaros ir atbalstāmas darbības, kas noteiktas SAMP MK noteikumu 33. punktā, un tās plāno atbilstoši 3., 4., 32. un 34. punktā noteiktajam.
7. Projekta iesniegumā plāno izmaksas atbilstoši SAMP MK noteikumu 35., 36., 37., 38., 39., 40., 41. un 42. punktiem.
8. Projektu īsteno ne ilgāk kā līdz 2029. gada 31. decembrim atbilstoši SAMP MK noteikumu 43. punktam.
9. Izmaksu plānošanā jāņem vērā:
   1. Finanšu ministrijas 2023. gada 25. septembra vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027. gada plānošanas periodā”[[3]](#footnote-4);
   2. Finanšu ministrijas 2023. gada 27. februāra metodika Nr. 4.1. “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027. gadam īstenošanai”[[4]](#footnote-5);
   3. Finanšu ministrijas 2024. gada 2. aprīļa metodika Nr. 4.7. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība”” un Eiropas Savienības kohēzijas politikas programmas 2021.–2027. gadam īstenošanai[[5]](#footnote-6).
10. Projektu iesniegumu noformēšanas un iesniegšanas kārtība
11. Projekta iesniedzējs pasākuma ceturtās kārtas ietvaros var iesniegt vairākus projektu iesniegumus un vienā projekta iesniegumā var iekļaut darbības vienā vai vairākās *Natura 2000* teritorijās.
12. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) https://projekti.cfla.gov.lv/. Ja nepieciešams labot, anulēt vai piešķirt Projektu portāla e-vides lietotāja tiesības, projekta iesniedzējs iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
13. Projektu portālā aizpilda projekta iesnieguma datu laukus un pievieno šādus dokumentus:
    1. Dabas aizsardzības pārvaldes sākotnējais atzinums;
    2. informācija par projekta īstenošanas teritorijām “Ieguldījumu teritorijas – *Natura 2000* teritorijas, kur plānots veikt darbības (nolikuma 2. pielikums):
       1. izklājlapa “Teritoriju sadalījums” 1. tabula “Informācija par visām projekta iesniegumā norādīto potenciālo darbību īstenošanas platību”;
       2. izklājlapa “Princips “piesārņotājs maksā” 2. tabula “Pamatojošā informācija par projekta īstenošanas teritorijām, kas tiek uzskatītas par vēsturiskām kūdras ieguves vietām” un tajā minētie obligāti pievienojamie dokumenti, (attiecināms, ja 1. tabulas I un J kolonnā ievadītas projekta īstenošanas teritorijas, kas tiek uzskatītas par vēsturiskām kūdras ieguves vietām);
    3. projekta budžeta (projekta iesnieguma sadaļā “Budžeta kopsavilkums”) norādīto izmaksu apmēru pamatojošie dokumenti, izņemot izmaksas, kas tiek segtas, piemērojot izmaksu vienoto likmi un vienas vienības izmaksu likmi. Informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, noslēgtiem nodomu protokoliem vai līgumiem (ja attiecināms), u.c. informāciju;
    4. pašvaldības domes lēmums par līdzfinansējuma piešķiršanu projekta īstenošanai, kas apliecina nepieciešamo projekta iesniedzēja līdzfinansējumu, tai skaitā, pamato projekta iesniedzēja pieejamību norādītajiem finansējuma avotiem projekta īstenošanas laikā un pamato nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā;
    5. projekta gatavības pakāpi apliecinošs(-ši) dokuments(-ti) (vismaz saraksts, kurā projekta darbībām ir identificētas būvniecības un pakalpojumu līgumu darbības un to īstenošanas grafiks);
    6. dokumenti, kas apliecina, ka nekustamais īpašums, kurā tiks veiktas projektā paredzētās darbības, ir projekta iesniedzēja vai sadarbības partnera (ja attiecināms) īpašumā, valdījumā vai turējumā (tostarp bezatlīdzības turējumā) projekta īstenošanas laikā un projekta dzīves cikla laikā (attiecināms, ja tiesības ir iegūtas, taču nav nostiprinātas Zemesgrāmatā vai nav iespējams pārbaudīt informāciju publiskajās datubāzēs);
    7. finanšu analīze atbilstoši nolikuma 3. pielikuma formai (attiecināms, ja projekta iesniegumā ir norādīts un tiek paredzēts, ka projekta dzīves ciklā tiks gūti ieņēmumi);
    8. pamatojums zemes iegādes cenai atbilstoši Latvijas Nekustamā īpašuma tirgus statistikai (attiecināms, ja projektā tiek plānota zemes iegāde atbilstoši SAMP MK noteikumu 33.12. apakšpunktam);
    9. pašvaldības izsniegtu pierādāmu dokumentālu informāciju par tās degradācijas kritērijiem teritorijām (attiecināms, ja projekta īstenošanas teritorijā ir degradēta ekosistēma (kā piemēram, vēsturiski pamesta derīgo izrakteņu ieguves vieta vai invazīvo sugu pārņemta teritorija), kas nav Eiropas Savienības nozīmes biotops vai sugu dzīvotne un par to nav atrodama pierādāma informācija par tās statusu publiskos reģistros);
    10. komunikācijas plāns par paredzētajiem sabiedrību izglītojošajiem vai dabas izglītības pasākumiem, kas satur vismaz informāciju:
        1. kādus pasākumus plānots veikt projekta īstenošanas laikā, lai skaidrotu dabas vērtību nozīmi un nepieciešamos apsaimniekošanas pasākumus;
        2. par plānoto sasniegto tiešo auditoriju un tās apmēru (izglītojamo cilvēku skaitu);
    11. līgums par savstarpējo sadarbību projekta īstenošanas laikā, ievērojot Ministru kabineta 2023. gada 13. jūlija noteikumos Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.– 2027. gada plānošanas periodā”[[6]](#footnote-7) noteiktās minimālās prasības par informāciju, kas finansējuma saņēmējam jāiekļauj sadarbības līgumā (attiecināms, ja projektā tiek piesaistīts sadarbības partneris);
    12. sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (nolikuma 5. pielikums, attiecināms, ja projektā tiek piesaistīts sadarbības partneris, kas ir publiska persona);
    13. sadarbības partnera apliecinājums par saņemto un plānoto komercdarbības atbalstu (nolikuma 6. pielikums, attiecināms, ja tiek piesaistīts sadarbības partneris, kas veic saimniecisko darbību projekta īstenošanas teritorijā atbilstoši SAMP MK noteikumu 29. punktam);
    14. sadarbības partnera deklarācija par komercsabiedrības atbilstību mazajai (sīkajai) vai vidējaikomercsabiedrībai (nolikuma 7. pielikums, attiecināms, ja tiek piesaistīts sadarbības partneris, kas veic saimniecisku darbību projekta īstenošanas teritorijā atbilstoši SAMP MK noteikumu 29. punktam);
    15. apliecinājums, ka sadarbības partneris neatbilst grūtībās nonākuša saimnieciskās darbības veicēja pazīmēm (nolikuma 8. pielikums, attiecināms, ja projektā tiek piesaistīts sadarbības partneris, kas veic saimniecisku darbību projekta īstenošanas teritorijā atbilstoši SAMP MK noteikumu 29. punktam);
    16. sadarbības partnera apliecinājums par projektā paredzētām darbībām (nolikuma 9. pielikums, attiecināms, ja tiek piesaistīts sadarbības partneris, kas veic saimniecisku darbību projekta īstenošanas teritorijā atbilstoši SAMP MK noteikumu 29. punktam
    17. projekta iesnieguma sadaļu vai pielikumu tulkojums (attiecināms, ja kāda no projekta iesnieguma sadaļām vai pielikumiem nav valsts valodā);
    18. citi dokumenti, ja tādi nepieciešami, lai pilnvērtīgi pamatotu projektā plānotās darbības un izmaksas.
14. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
15. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (nolikuma 1. pielikums)*.*
16. Informācija par aktuālajiem makroekonomiskajiem pieņēmumiem un prognozēm, atbilstoši normatīvajiem aktiem publiskās un privātās partnerības jomā, ko projekta iesniedzējs izmanto sagatavojot projekta iesniegumu, pieejama <https://www.fm.gov.lv/lv/makroekonomiskie-pienemumi-un-prognozes?utm_source=https%3A%2F%2Fwww.google.com%2F>.
17. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
18. Projekta iesniegumā summas norāda *euro* ar precizitāti līdz diviem cipariem aiz komata.
19. **Projekta iesniegumu iesniedz līdz projektu iesniegumu iesniegšanas termiņa beigu datumam**.
20. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Sadarbības iestāde par to informē projekta iesniedzēju.
21. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta Projektu portāla automātiski sagatavota elektroniskā pasta vēstule par projekta iesnieguma iesniegšanu.
22. Projektu iesniegumu vērtēšanas kārtība
23. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[7]](#footnote-8) 61. pantā noteikto. Vērtēšanas komisijas locekļi projektu iesniegumu vērtēšanā piedalās šādā apjomā:
    1. vienotie kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā, papildus piesaistot nozares ministrijas pārstāvi vienotā izvēles kritērija Nr. 1.9. vērtēšanā sadaļā par atbalstāmo darbību atbilstību pret dabas, sugu vai biotopu aizsardzības plāniem);
    2. vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
    3. specifiskie atbilstības kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā, papildus piesaistot nozares ministrijas pārstāvi specifiskā atbilstības kritērija Nr. 3.3. vērtēšanā).
    4. kvalitātes kritēriji (vērtē visi balsstiesīgie pārstāvji, kas ietverti vērtēšanas komisijā, izņemot nozares ministrijas pārstāvi, kas vērtē tikai kvalitātes kritērijus Nr. 4.1. un Nr. 4.2.).
24. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
25. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
26. Vērtēšanas komisija pēc projektu iesniegumu iesniegšanas termiņa beigu datuma vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 10. pielikums) un Projektu portālā aizpildot projekta iesnieguma vērtēšanas veidlapu.
27. Pirms šī nolikuma 22. punktā noteiktās vērtēšanas uzsākšanas komisija pārbauda projekta iesniedzēja un sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[8]](#footnote-9) noteikto kārtību, un veic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma 26. punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
28. Projekta iesnieguma atbilstību projektu vērtēšanas kritērijiem vērtē, ievērojot šī nolikuma 19. punktā noteikto kompetenču sadalījumu, šādā secībā:
    1. sākot vērtēšanu, vispirms vērtē projekta iesnieguma atbilstību vienotajam izvēles kritērijam Nr. 2.1. Ja projekta iesniegums neatbilst vienotajam izvēles kritērijam Nr. 2.1, tā vērtēšanu neturpina;
    2. ja projekta iesniegums atbilst vai uz projekta iesniegumu vienotais izvēles kritērijs Nr. 2.1. nav attiecināms, tad turpina vērtēt atbilstību kvalitātes kritērijiem;
    3. sākot vērtēšanu, vispirms vērtē projekta iesnieguma atbilstību kvalitātes kritērijiem Nr. 4.1., 4.5. un 4.7. Ja projekta iesniegums neatbilst kvalitātes kritērijiem Nr. 4.1., 4.5. vai 4.7. (t.i., nesasniedz kritērijā noteikto minimālo punktu skaitu), tā vērtēšanu neturpina;
    4. ja projekta iesniegums atbilst kvalitātes kritērijam Nr. 4.1., 4.5. un 4.7., tad turpina vērtēt projekta iesnieguma atbilstību pārējiem kvalitātes kritērijiem Nr. 4.2., 4.3., 4.4. un 4.6.;
    5. ja projekta iesniegums atbilst kvalitātes kritērijiem Nr. 4.1., 4.2., 4.3., 4.4., 4.5., 4.6. un 4.7. un saņēmis vismaz 3 punktus,tad turpina izvērtēt pārējos – vienotos, vienotos izvēles un specifiskos atbilstības kritērijus;
29. Prioritārā secība tiek veidota, ievērojot, ka gadījumā, ja vairāki projektu iesniegumi novērtēti ar vienādu punktu skaitu, tad priekšroka tiek dota projekta iesniegumam ar augstāku degradētu ekosistēmu atjaunošanas platību hektāros.
30. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
31. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
32. Nolikuma 27. punktā minētajā gadījumā vērtēšanas komisijas balsstiesīgie locekļi projektam noteikto nosacījumu izpildes izvērtēšanā un kritēriju pārvērtēšanā iesaistās nolikuma 19. punktā noteiktajā apjomā.
33. Lēmuma pieņemšanas un paziņošanas kārtība
34. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
    1. projekta iesnieguma apstiprināšanu;
    2. projekta iesnieguma apstiprināšanu ar nosacījumu;
    3. projekta iesnieguma noraidīšanu.
35. Lēmumu sadarbības iestāde pieņem trīs mēnešu laikā pēc projektu iesniegumu iesniegšanas termiņa beigu datuma.
36. Pirms nolikuma 29.1. apakšpunktā noteiktā lēmuma pieņemšanas vai 35.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[9]](#footnote-10) noteikto kārtību, un veic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 35.1 apakšpunktā noteiktā atzinuma izdošanas projekta iesniedzējs vai sadarbības partneris, ja tāds projektā ir paredzēts, atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 26. punktā noteiktā atzinuma.
37. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
    1. uz projekta iesniedzēju un sadarbības partneri (ja tāds projektā ir paredzēts) nav attiecināms neviens no Likuma 22. pantā minētajiem izslēgšanas noteikumiem;
    2. projekta iesniedzējam, sadarbības partnerim, ja tāds projektā ir paredzēts, un ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
    3. projekta iesniegums atbilst projektu iesniegumu vērtēšanas kritērijiem;
    4. pasākuma atlases kārtas ietvaros ir pieejams finansējums projekta īstenošanai.
38. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības. Precizējot projekta iesniegumu nav pieļaujama sākotnēji plānoto iznākuma un rezultāta rādītāju vērtību samazināšana (ja vien tas neatbilst lēmumā par projekta iesnieguma apstiprināšanu ar nosacījumu iekļautajiem nosacījumiem) un ERAF finansējuma palielināšana (ir iespējams palielināt privāto līdzfinansējumu), pretējā gadījumā projekta iesniegums var tikt noraidīts.
39. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
    1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
    2. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
    3. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
    4. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
40. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
    1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
    2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
41. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procesu.
42. Sadarbības iestāde vienlaicīgi paziņo lēmumus par projektu iesniegumu apstiprināšanu ar nosacījumu. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma noraidīšanu, izņemot šī nolikuma 34.3. apakšpunktā noteiktajā gadījumā, un apstiprināšanu.
43. Sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 24. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
44. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 29. punktā noteiktie lēmumi un 35. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu daļējā apmērā no projekta iesniegumā pieprasītā finansējuma, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu, nesamazinot projekta darbību tvērumu un sasniedzamo rādītāju vērtības un ievērojot SAMP MK noteikumos ietvertos projekta īstenošanas nosacījumus:
    1. ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu;
    2. ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
45. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv).
46. Papildu informācija
47. Jautājumus par projekta iesnieguma sagatavošanu un iesniegšanu lūdzam:
    1. sūtīt uz tīmekļa vietnē <https://www.cfla.gov.lv/lv/2-2-3-3-k-4> norādītās kontaktpersonas elektroniskā pasta adresi vai [*pasts@cfla.gov.lv*](mailto:pasts@cfla.gov.lv) vai,
    2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
48. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
49. Atbildes uz iesūtītajiem jautājumiem tiks nosūtītas elektroniski jautājuma uzdevējam.
50. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz [*vis@cfla.gov.lv*](mailto:vis@cfla.gov.lv) vai zvanot uz +371 20003306.
51. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2-2-3-3-k-4>.
52. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.
53. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
    1. apzināti sniegusi nepatiesu informāciju, kas ir būtiska projekta iesnieguma novērtēšanai;
    2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no vienošanās par projekta īstenošanu;
    3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

* + 1. pielikums. Projekta iesnieguma aizpildīšanas metodika uz 52 lapām.
    2. pielikums. Ieguldījumu teritorijas (*MS Excel* datne).
    3. pielikums. Finanšu analīzes aprēķinu modelis (*MS Excel* datne).
    4. pielikums. Finanšu analīzes aprēķinu modeļa aizpildīšanas metodika uz 5 lapām.
    5. pielikums. Sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā uz 2 lapām.
    6. pielikums.Sadarbības partneraapliecinājums par saņemto un plānoto komercdarbības atbalstu uz 1 lapas.
    7. pielikums. Sadarbības partnera deklarācija par komercsabiedrības atbilstību mazajai (sīkajai) vai vidējai komercsabiedrībai uz 7 lapām.
    8. pielikums. Apliecinājums, ka sadarbības partneris neatbilst grūtībās nonākuša saimnieciskās darbības veicēja pazīmēm uz 2 lapām.
    9. pielikums. Sadarbības partnera apliecinājums par projektā paredzētajām darbībām uz 1 lapas.
    10. pielikums. Projektu iesniegumu vērtēšanas kritēriji un to piemērošanas metodika uz 39 lapām.
    11. pielikums. Vienošanās par projekta īstenošanu[[10]](#footnote-11) projekts uz 25 lapām.

*A. Rūse, 27027524*

[*andra.ruse@cfla.gov.lv*](mailto:andra.ruse@cfla.gov.lv)

1. Maksimālā ERAF finansējuma intensitāte sadarbības partnerim šo noteikumu [36.2.](https://likumi.lv/ta/id/358754-eiropas-savienibas-kohezijas-politikas-programmas-2021-2027-gadam-2-2-3-specifiska-atbalsta-merka-uzlabot-dabas-aizsardzibu#p36.2) apakšpunktā minēto izmaksu segšanai, ievērojot regulas Nr. [651/2014](http://eur-lex.europa.eu/eli/reg/2014/651/oj/?locale=LV) 45. panta 9. punkta “b” apakšpunktu un [10. punktu](https://likumi.lv/ta/id/358754-eiropas-savienibas-kohezijas-politikas-programmas-2021-2027-gadam-2-2-3-specifiska-atbalsta-merka-uzlabot-dabas-aizsardzibu#p10), ir šāda: mazajiem uzņēmumiem – 85 %; vidējiem uzņēmumiem – 80 %; lielajiem uzņēmumiem – 70 %. [↑](#footnote-ref-2)
2. Ja tiek piesaistīts SAMP MK noteikumu 29. punktā minētais sadarbības partneris, projekta izmaksas ir attiecināmas sākot ar 2024. gada 1. janvāri atbilstoši Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 6. panta 5. punkta “n” apakšpunktam, kurš nosaka stimulējošās ietekmes izņēmumu. [↑](#footnote-ref-3)
3. Vadlīnijas pieejamas [šeit](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda). [↑](#footnote-ref-4)
4. Metodika pieejama [šeit](https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros). [↑](#footnote-ref-5)
5. Vadlīnijas pieejamas [šeit](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai). [↑](#footnote-ref-6)
6. Pieejami <https://likumi.lv/ta/id/343827> [↑](#footnote-ref-7)
7. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam. Pieejams šeit: <https://eur-lex.europa.eu/legal-content/lv/TXT/?uri=CELEX%3A32024R2509>. [↑](#footnote-ref-8)
8. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-9)
9. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-10)
10. *Vienošanās par projekta īstenošanu tiek parakstīta Projektu portālā un netiek noformēta atsevišķa elektroniska dokumenta formā. Nolikuma pielikumā pievienota Vienošanās par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi.* [↑](#footnote-ref-11)